Discussió:Oh Happy Day

message: S'ha eliminat  d'aquest article. No tenc gaire clar que un programa que s'ha començat a emetre fa tan poc pugui tenir article enciclopèdic. Com a referències externes (que no siguin de la TV3) tenim dues notícies d'àmbit local. Crec que necessitam qualque cosa més per fer un article enciclopèdic. En general, hauríem d'esperar trobar fonts secundàries. Crec que, en molts de casos, ens precipitam a l'hora de crear els articles. Per veure si un programa de televisió serà un més o qualcú en parlarà significativament en el futur (més enllà de les seccions de TV dels diaris) cal tenir una mica de paciència. Pau Cabot · Discussió 13:38, 23 set 2013 (CEST)
replies: text: Pau, estic ampliant l'article. Hi ha referències de l'Ara, l'ACN, El Punt Avui i La Vanguardia des del juliol. L'admissibilitat no es compta per temporades que dura un programa, sinó per referències de fonts fiables. --Davidpar (disc.)  13:59, 23 set 2013 (CEST)
replies: text: : No havia vist que estaves editant l'article. Aquestes altres referències són un poc millors, però repetesc que necessitam allunyar-nos de la notícia (que hauria d'anar a Viquinotícies) per a redactar articles enciclopèdics tal com ja vaig dir a Viquipèdia:Esborrar pàgines/Propostes#BWMF Cup 2013. Crec que és una bona pràctica deixar passar l'actualitat de la notícia i veure si apareixen les fonts secundàries. Pau Cabot · Discussió 14:03, 23 set 2013 (CEST)
replies: text: :: No és una notícia. Són vàries des del juliol: anunci, inici, , , corals participants, jurat, ,  etc. --Davidpar (disc.)  14:09, 23 set 2013 (CEST)
replies: text: ::: Al moment en què has llevat l'avís, totes aquestes fonts no hi eren. Entén el meu escepticisme. D'altra banda, ja te dic que són tot notícies i que no hi ha anàlisi posterior ni fonts secundàries que parlin del tema (un llibre, un estudi a alguna facultat de comunicació, etc). Seguesc pensant que no fa falta precipitar-se per escriure els articles (excepte en casos evidents com l'11-S). Si han d'aparèixer les fonts, ja apareixeran. Crec que de moment, més aviat tenim material per una notícia: :N:S'estrena el concurs Oh happy day. Pau Cabot · Discussió 14:17, 23 set 2013 (CEST)
replies: text: :::: Els mitjans han considerat que és un fet noticiable durant diferents dies. No entenc perquè ho haguem de convertir en una notícia de Viquinotícies, de veres. --Davidpar (disc.)  14:22, 23 set 2013 (CEST)
replies: text: ::::: De moment, a mi me sembla que és això: una notícia coberta per diversos mitjans de comunicació. I jo tampoc no estic d'acord amb el teu punt de vista, però no passa res. Podem estar d'acord que estam en desacord, no? I si qualcú altre vol donar el seu parer aquí mateix, serà benvingut. Pau Cabot · Discussió 14:27, 23 set 2013 (CEST)
replies: text: ::::::Hi afegeixo una font que en fa un comentari crític no relacionat amb l'estrena: http://www.lavanguardia.com/encatala/20131106/54393797810/oh-happy-day.html , tot i que només en puc llegir el titular i el principi.--Pere prlpz (disc.) 19:31, 7 nov 2013 (CET)
replies: text: ::::::: Ok. Llevaria l'avís de  si no l'haguessin llevat ja. De vegades tenim molta pressa a escriure l'article. En aquest cas, l'article es va crear el 22 de setembre i la primera font secundària va aparèixer el 6 de novembre. Pau Cabot · Discussió 08:38, 8 nov 2013 (CET)
replies: text: :::::::: Trobo flipant que la Viquipèdia no tingui un article per Oh Happy Day i en el seu lloc tingui un article d'escàs interès enciclopèdic sobre un concurs/reality-show de televisió acabat d'estrenar. Si hi ha un concurs que agafa el nom Aritmètica de coma flotant suposo que també li farem un article que substituirà a l'article de matemàtiques. Són coses que atempten la qualitat enciclopèdica per al lector que busca informació, no? -- Dvdgmz fent observació participant (Escriu-me) 15:59, 8 nov 2013 (CET)
replies: text: ::::::::: Quan algú crei Oh Happy Day lo més normal serà que aquest article es canviï de títol per "Oh happy day (programa de televisió)". Per cert, t'hi animes? --Davidpar (disc.)  16:04, 8 nov 2013 (CET)
replies: text: :::::::::: Per ara no m'hi animo, que massa liat vaig:-) , si més endavant puc ho tindré en compte. Però no seria de sentit comú ja deixar lliure aquest títol i no haver de traslladar? Trobo que fa lleig que algú busqui "Oh Happy day" i arribi aquí sense cap aclariment i amb el títol tal qual. -- Dvdgmz fent observació participant (Escriu-me) 18:35, 8 nov 2013 (CET)
replies: text: :::::::::::Si mai tenim l'article de la cançó, hauria de ser Oh Happy Day, que ara és una redirecció. No sé si és suficient per desambiguar.--Pere prlpz (disc.) 18:59, 8 nov 2013 (CET)
thread_title:  Admissibilitat 

message: No em sembla bé haver tret el desenvolupament del concurs  per manca de referències. Com a mínim, és una informació fàcil de comprovar sense treure conseqüències no evidents de les fonts.--Pere prlpz (disc.) 19:25, 7 nov 2013 (CET)
replies: text: La vaig llevar perquè no el desenvolupament complet del concurs no em semblava matèria enciclopèdica. Supòs que sí que seria important en un llibre o monografia del programa, però no en un article enciclopèdic.

text: Em sembla equivalent a posar el nom de l'electricista d'una pel·lícula, la llista completa d'articles d'un acadèmic o el CV complet d'un historiador. Són informacions que es poden comprovar, però que potser no tenen lloc en un article enciclopèdic. Pau Cabot · Discussió 08:42, 8 nov 2013 (CET)
replies: text: :Per comparar amb un article sobre una altra competició: a Copa d'Europa de futbol 1991-92 no cal que hi posem qui era l'electricista de Wembley, però sí qui va fer el gol de la final. Segurament podem fer un article interessant de Copa d'Europa de futbol 1991-92 encara que en traguéssim els partits, però estaríem parlant només del reglament i l'electricista, però el tros més interessant és el desenvolupament de la competició. Aleshores, crec que en qualsevol article sobre una competició és interessant parlar de com va la competició i dels resultats que es van produint.--Pere prlpz (disc.) 12:28, 8 nov 2013 (CET)
replies: text: :: Amb la diferència que sobre el gol de la final (i de qualsevol dels partits de la competició) n'hauran xerrat múltiples fonts tant primàries com fins i tot secundàries i del desenvolupament del concurs no n'ha parlat ningú. Pau Cabot · Discussió 13:52, 8 nov 2013 (CET)
replies: text: :::Hi ha dues coses diferents:

text: :::*El tema de l'article ha de ser admissible.

text: :::*La informació de l'article ha de ser verificable.

text: :::El tipus de fonts que demanem per les dues coses és diferent. Per afegir informació a l'article no cal que una font secundària independent del subjecte hagi recollit aquella informació. Només cal que es pugui verificar sense fer investigació original (o sigui, sense treure conseqüències no evidents de les fonts, del tipus que siguin). El desenvolupament del concurs és verificable i es pot afegir a l'article. No incloure'l podria ser una decisió editorial legítima, però primer caldria veure si té consens.--Pere prlpz (disc.) 14:50, 8 nov 2013 (CET)
replies: text: :::: D'acord amb que perquè sigui admissible, fan falta més fonts que per la simple verificació. Jo, el que pos en dubte és que el 90 % de l'article correspongui a una cosa que les fonts no en parlen. Crec que perfectament es pot afegir quins grups queden eliminats cada setmana i quin grup és el guanyador, però no fa falta posar la llista de cançons que s'interpreta a cada programa. Seguint amb la comparació, seria com afegir les alineacions de cada partit a Copa d'Europa de futbol 1991-92 (i encara amb la diferència de que allà trobaríem fonts externes per a aquesta informació). Pau Cabot · Discussió 15:07, 8 nov 2013 (CET)
replies: text: :::::T'entenc però no anem camí de posar-nos d'acord. Ho aviso a la taverna a veure si ens en sortim amb més participació.--Pere prlpz (disc.) 15:31, 8 nov 2013 (CET)
Proposo:
* Problema Cal citació: al web del concurs hi ha els programes emesos que es poden afegir com a "verificadores"
* Problema Visualització: Cap la possibilitat de posar els detalls de cada gala dins d'una  "plegada"
D'aquesta forma la informació tractada per fonts no restaria tant "diluïda" vers la informació verificable.--Mafoso  (Mani'm?)  16:23, 8 nov 2013 (CET)

text: Vinc per un reclam a la Taverna, disculpant-me perquè no segueixo el programa i no ser si m'hi fico en un jardí. Opino que:

text: * Em sembla bé la fórmula de caixa plegada que proposa . Es pot tenir tot sense que destorbi a la vista.

text: * Penso que aquí i aquí deu haver informació prou oficial com per justificar els continguts que, per cert, tenen un format més amigable que la pròpia font.

text: * És cert que és difícil mantenir l'equilibri entre informació exhaustiva i excessiva. No crec que calgui escriure la lletra de totes les cançons (per dir alguna cosa excessiva), però el procés eliminatori no em sembla malament. Per al·lusions, acabo de fer el Llibre d'hores de la reina Maria de Navarra on faig un inventari de totes les miniatures que té, full per full. A algú li pot sembla innecessari, però aquesta informació és molt difícil d'obtenir i ara ja està a l'abast de tothom gràcies a la VP. He pecat ?

text: Salut !. --amador (disc.) 17:01, 8 nov 2013 (CET)
replies: text: : No em sembla malament posar el procés eliminatori. Sí em sembla excessiu que el 90% de l'article siguin les cançons que ha interpretat cada grup, sobretot si, per confeccionar la llista, l'única manera de saber-ho és visualitzar el propi programa. Es fa molt a prop del treball inèdit. Això dels continguts plegats podria ser una bona opció de consens. Pau Cabot · Discussió 18:31, 8 nov 2013 (CET)
replies: text: :: En  ha recuperat les taules de colorins. A mi em fa l'efecte d'una pàgina de Wikia de fans del programa, en lloc d'un article enciclopèdic. Potser es podrien amagar les taules? Potser es podria explicar en prosa? Estaria bé que aquest usuari passàs per aquesta discussió. Pau Cabot · Discussió 08:41, 10 nov 2013 (CET)
replies: text: ::: Ara estic llegint tots els arguments a favor i en contra de l'article de Oh Happy Day. En primer lloc jo ja vaig citar el seu contingut amb un enllaç al video del programa, però em van dir que no podia citar la pàgina web del programa. Ara ho he afegit i com a referència he posat el video del youtube de cada programa. En segon lloc, si mireu articles en altres llengües de concursos musicals, tots tenen escrit el que ha passat en cada programa i el resultat, i jo no he vist que tinguin cap problema. JaumeDS (disc.) 14:18, 10 nov 2013 (CET)
replies: text: :::: Posar un enllaç a la web del programa o al youtube del programa és, en termes de verificabilitat, exactament el mateix. A més: Viquipèdia:Com el meu, n'hi ha d'altres. Pau Cabot · Discussió 15:36, 10 nov 2013 (CET)
thread_title:  Progrés del concurs 

message: S'estan eliminant les referències als vídeos del programa. Que no siguin la referència ideal és una cosa (per primàries, poc accessibles i més coses), però d'aquí a treure l'única referència de certes afirmacions hi ha un bon tros.
A més, els canals de Youtube són habitualment inadequats com a enllaços externs, però això no vol dir que no es puguin fer servir vídeos de referència (si són fonts fiables).--Pere prlpz (disc.) 14:51, 17 des 2013 (CET)
replies: text: mea culpa. Segueixo opinant el mateix: no són referències, són simples enllaços per veure el vídeo del programa, de tots els programes. No em sembla pertinent, i ja hi ha la pàgina del programa a "Enllaços externs". --Judesba (digues...) 15:02, 17 des 2013 (CET)
replies: text: :Aleshores, la pàgina del programa hauria de ser la referència. Segurament serà una referència millor que el Youtube, però cap referència no és millor que el Youtube.--Pere prlpz (disc.) 15:05, 17 des 2013 (CET)
replies: text: :: "cap referència no és millor que el Youtube" en quin aspecte? O sigui, a què et refereixes amb això? YouTube no compleix amb els criteris de font fiable, així que com a referència en sí no serveix; serveix d'enllaç als vídeos, per a que puguis veure els programes, això sí. --Judesba (digues...) 15:16, 17 des 2013 (CET)
replies: text: :::La referència és el vídeo del programa, que és una molt bona referència sobre el que ha passat al mateix programa (qui ha guanyat, per exemple), sempre que es pugui veure al vídeo sense haver de treure'n conclusions no evidents.--Pere prlpz (disc.) 12:18, 27 ago 2014 (CEST)
thread_title:  Referències i Youtube 

message: Fonts per ampliar l'article:
* Els espectadors escullen avui els guanyadors dOh happy day' Ara.cat
--KRLS , (disc.) 13:35, 21 des 2013 (CET)
thread_title:  Fonts 

message: El grup DeuDeVeu està continuant amb la seva pròpia trajectòria posterior al programa Oh happy day i incrementa la seva notorietat. Crec que es poden trobar prou referencies com per no fusionar-lo ni esborrar-lo.Jordiferrer (disc.) 03:01, 27 ago 2014 (CEST)
thread_title:  Fusió amb DeuDeVeu